Id-Deċiżjoni tal-Kummissjoni
tad-9 ta’ Lulju, 1997
dwar regolament tekniku komuni għall-ħtiġiet ta’ konnessjoni għall-interface ta’ tagħmir terminali għall-konnessjoni ma’ linji mikrija diġitali mhux strutturati ONP ta’ 2048 kbit/s (Emenda Nru 1)
(Test b’rilevanza għaż-ŻEE)
(97/520/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/263/KEE tad-29 ta’ April, 1991 dwar l-approssimazzjoni tal-liġijiet ta’ l-Istati Membri rigward tagħmir terminali tat-telekomunikazzjonijiet, inkluż r-rikonoxximent reċiproku tal-konformità tagħhom [1], kif emendata bid-Direttiva 93/68/KEE [2], u partikolarment it-tieni inċiż ta’ l-Artikolu 6(2) ta’ din,
Billi l-Kummissjoni adottat il-miżura li tidentifika t-tip ta’ tagħmir terminali li għalih huwa meħtieġ regolament tekniku komuni, kif ukoll id-dikjarazzjoni dwar il-qasam ta’ l-applikazzjoni assoċjata miegħu;
Billi għandhom ikunu adottati l-istandards armonizzati korrispondenti, jew partijiet minnhom, li jimplimentaw il-ħtiġiet essenzjali li jridu jitbiddlu f’regolamenti tekniċi komuni;
Billi biex tkun żgurata kontinwità ta’ aċċess għal swieq għal manifatturi, huwa meħtieġ li jkunu stabbiliti disposizzjonijiet ta’ transizzjoni rigward tagħmir approvat skond id-Deċiżjoni tal-Kummissjoni 94/470/KE [3];
Billi d-Deċiżjoni 94/470/KE għandha tkun revokata b’effett mill-aħħar tal-perjodu ta’ transizzjoni;
Billi r-regolament tekniku komuni adottat f’din id-Deċiżjoni huwa bi qbil ma’ l-opinjoni ta’ ACTE,
ADOTTAT DIN ID-DEĊIŻJONI:
Artikolu 1
1. Din id-Deċiżjoni għandha tapplika għal tagħmir terminali maħsub biex jiġi konness mal-punt terminali tan-network pubbliku tat-telekomunikazzjonijiet ta’ linji diġitali mikrija mhux strutturati ONP ta’ 2048 kbit/s li jużaw interfaces ta’ 120 ohm u li jaqa’ taħt il-qasam ta’ l-applikazzjonmi tal-standard armonizzat identifikat fl-Artikolu 2(1).
2. Din id-Deċiżjoni tistabbilixxi regolament tekniku komuni li jkopri l-ħtiġiet ġenerali ta’ konnessjoni għal tagħmir terminali li għalih jirreferi l-paragrafu 1.
Artikolu 2
1. Ir-regolament tekniku komuni għandu jinkludi l-istandard armonizzat mħejji mill-korp rilevanti ta’ standardizzazzjoni li jimplimenta sal-punt applikabbli l-ħtiġiet essenzjali li għalihom jirreferi l-Artikolu 4(ċ), (d) u (f) tad-Direttiva 91/263/KEE. Ir-riferenza għall-istandard hija mniżżla fl-Anness.
2. It-tagħmir terminali kopert b’din id-Direttiva għandu jkun konformi mar-regolament tekniku komuni li għalih jirreferi l-paragrafu 1, għandu jilħaq il-ħtiġiet essenzjali li għalihom jirreferi l-Artikolu 4(a) u (b) tad-Direttiva 91/263/KEE, u għandu jilħaq il-ħtiġiet ta’ kull Direttiva oħra applikabbli, partikolarment id-Direttivi tal-Kunsill 73/23/KEE [4] u 89/336/KEE [5].
Artikolu 3
Il-Korpi Notifikati nominati biex iwettqu l-proċeduri li għalihom jirreferi l-Artikolu 9 tad-Direttiva 91/263/KEE għandhom, rigward tagħmir terminali kopert bl-Artikolu 1(1) ta’ din id-Direttiva, jużaw jew jiżguraw l-użu tal-istandard armonizzat li għalih jirreferi l-Artikolu 2(1) l-iktar tard sa żmien sena min-notifika ta’ din id-Deċiżjoni.
Artikolu 4
1. Id-Deċiżjoni 94/470/KEE għandha tkun revokata b’effett mid-data ta’ sena wara n-notifika ta’ din id-Direttiva.
2. Tagħmir terminali, approvat skond id-Direttiva 94/470/KE jista’ jkompli jitqiegħed fis-suq u jiġi użat basta iżda li approvazzjoni bħal din tingħata mhux iktar minn sena wara n-notifika ta’ din id-Direttiva.
Artikolu 5
Dan id-Deċiżjoni hija indirizzata lill-Istati Membri.
Magħmula fi Brussel, fid-9 ta’ Lulju 1997.